прилага адвалорно мито, чиито ставки бяха фиксирани на 2,9 %, 9,6 % и 12,1 % — нивата на дъмпинговия марж, установени за извършвания от конкретно посочени износители внос, и остатъчно мито със ставка 16,7 %.
 в)
 Други трети държави, които не са предмет на настоящия преглед
 (6)
 Понастоящем са в сила антидъмпингови мерки по отношение на вноса на някои принадлежности за тръбопроводи с произход от Китайската народна република („Китай“), чийто обхват бе разширен с включването на вноса от Тайван, Индонезия, Шри Ланка и Филипините (7).
 1.2. Искане за преглед с оглед изтичане на срока на действие на мерките
 (7)
 След публикуването на известие за предстоящо изтичане на срока (8) на действащите антидъмпингови мерки по отношение на вноса на принадлежности за тръбопроводи с произход от Турция, Русия, Корея и Малайзия („засегнатите държави“) Комисията получи искане за преглед в съответствие с член 11, параграф 2 от основния регламент.
 (8)
 Искането бе подадено от Комитета за защита на отрасъла за стоманени съединителни елементи за челно заваряване („заявителя“) от името на производители от Съюза, които представляват приблизително 51 % от общото производство на Съюза на някои принадлежности за тръбопроводи.
 (9)
 Като основание за искането бе изтъкната вероятността изтичането на срока на действие на мерките да доведе до продължаване и/или повторно възникване на дъмпинга и продължаване и/или повторно възникване на вредата от него за промишлеността на Съюза.
 1.3. Започване
 (10)
 След като се консултира с комитета, учреден по силата на член 15, параграф 1 от основния регламент, и установи, че съществуват достатъчно доказателства за започването на преглед с оглед изтичане на срока на действие на мерките, Комисията обяви на 27 януари 2018 г. с известие, публикувано в Официален вестник на Европейския съюз (9) („известието за започване“), че започва преглед с оглед изтичане на срока на действие на мерките в съответствие с член 11, параграф 2 от основния регламент.
 1.4. Разследван период в рамките на прегледа и разглеждан период
 (11)
 Разследването относно продължаването или повторното възникване на дъмпинга обхвана 2017 г. („разследван период в рамките на прегледа“ или „РПП“). Разглеждането на тенденциите, които са от значение за оценката на вероятността за продължаване или повторно възникване на вредата, обхвана периода от 1 януари 2014 г. до края на разследвания период („разглеждания период“).
 1.5. Заинтересовани страни
 (12)
 В известието за започване Комисията прикани всички заинтересовани страни да вземат участие в разследването. Комисията освен това изрично уведоми заявителя, другите известни производители от Съюза, производителите износители, вносителите и ползвателите в Съюза, за които е известно, че са заинтересовани, и органите в Турция, Русия, Корея и Малайзия за започването на прегледа с оглед изтичане на срока на действие на мерките и ги прикани да вземат участие.
 (13)
 Всички заинтересовани страни бяха приканени да изразят становищата си, да представят информация и да осигурят подкрепящи доказателства в сроковете, определени в известието за започване. На заинтересованите страни също така бе предоставена възможност да подадат писмено искане да бъдат изслушани от службите на Комисията, на които е възложено разследването, и/или от служителя по изслушванията при търговските процедури.
 1.5.1. Изготвяне на извадка
 (14)
 В известието за